पुराण ग्रैंथ भारत दी इक अपने किस्मा दी नोखी गै सांस्कृतक सम्पदा न। इनें ग्रैंथें साढ़े बशाल देसै दे चौनीं कूटे दे लाकें बारै केइएं किस्में दी बेस्मार जानकारी मिलदी ऐ। इस लेई पुराण हजारें बरें दे इत्हासक ते ओदे शा बी पैह्‌ले दे समें दे ज्ञान दा अत्त गै बशाल खजाना न। इस्सै करियै पुराणक साहित्य च जे किस बी ज्ञान-भंडार दब्बे दा पेदा ऐ, ओदे पर केइएं अनुसासत तरीकें कन्ने छान-बीन, रिसर्च ते अध्ययन हुन्दे रौंह्‌दे न। कीजे ए ज्ञान-भंडर इक प्राकृतक दबोई दी खान-जन ऐ ते केईं गल्लें दा बौदिक समाधान नईं होई पौंदां, इस लेई इयै-नेईं गल्लें गी गै पुराणकता दी संज्ञा मिली दी ऐ।